title: vropa Markaziy banki - O‘zbekiston respublikasi oliy va o‘rta maxsus ta’lim vazirligi namangan davlat universiteti
text: 491
  2.
  Ishlab chiqarish yoki iqtisodiy hayotning baynalminallashuvi – bu iqtisodiy
  aloqalarining jahon miqyosida kuchayishi hamda iqtisodiy munosabatlarning tobora
  kengroq jabhalarini qamrab olishi jarayoni hisoblanadi.
  3.
  Iqtisodiy hayotning baynalminallashuvi bilan bir qatorda globallashuvi
  jarayoni ham muhim o’rin tutadi. Globallashuv jahon xo’jaligining butun makonini
  qamrab oluvchi iqtisodiy munosabatlar yagona tarmog’ining tashkil topishi va
  rivojlanishini anglatadi. Globallashuv jararyonining mulkchilik munosabatlarining
  globallashuvi; kooperatsiya va mehnat taqsimotining nisbatan yuqori darajasiga o’tish;
  xo’jalikni tashkil etishning butunlay yangi shakllarining paydo bo’lishi va rivojlanishi;
  xalqaro iqtisodiy tashkilotlarning tartibga soluvchi roli rivojlanishi kabi yo’nalishlarini
  ajratib ko’rsatish mumkin. Shuningdek, jahon xo’jaligi globalashuvi jarayonlarining
  turli mamlakatlardagi iqtisodiy rivojlanishning bir tekisda bormasligi; boy va
  qashshoq mamlakatlar o’rtasidagi farqning kuchayishi; ekologik halokat tahdidlarining
  kuchayib borishi; turli mamlakatlarda aholi sonining o’zgarishining farqlanishi kabi
  ziddiyatli tomonlari ham mavjud.
  4.
  Xalqaro mehnat taqsimoti (XMT) alohida mamlakatlarning tovar va
  xizmatlarning ma’lum turlarini ishlab chiqarishga ixtisoslashuvini ifodalaydi. Alohida
  mamlakatlarning bunday ixtisoslashuvi mahsulotlari ustun darajada eksportga
  yo’naltirilgan xalqaro ixtisoslashgan tarmoqlarning shakllanishiga olib keladi.
  5.
  Xalqaro mehnat taqsimoti rivojlanishi natijasida jahon bozori tarkib topadi.
  Jahon bozoriga tovar va xizmatlarning xalqaro harakati sifatida qarash mumkin. Jahon
  bozori o’zining rivojlanishida bir qator bosqichlardan o’tadiki, ulardan har biri milliy
  xo’jalikning xalqaro iqtisodiy munosabatlarga jalb qilinishining ma’lum darajasi bilan
  tavsiflanadi.
  6.
  Xalqaro iqtisodiy munosabatlarning ancha murakkab jihatlaridan biri ishchi
  kuchining xalqaro migratsiyasi hisoblanib, u o’z ifodasini ishchi kuchi resurslarining
  ancha qulay sharoitda ish bilan ta’minlash maqsadida bir mamlakatdan boshqasiga
  ko’chib o’tishida topadi.